《自武陵至沅陵道中杂诗十首 其九》
明代·何景明

山势行转促，连峰相贯输。窈然林莽中，乃复得坦途。

青壁结烟霭，缥缈凌虚无。层阿秀嘉禾，下覆清水渠。

夙志好幽僻，览兹耳目娱。公车虽少延，顾盼忽已踰。

安得鼓清瑟，日坐山之隅。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。